OpenLLM-France/wikimedia huggingface dataset:
# Copa del Món de Futbol de 1970 - Grup 2

El Grup 2 de la Copa del Món de Futbol 1970, disputada a Mèxic, estava compost per quatre equips, que s'enfrontaren entre ells amb un total de 6 partits. Els dos millors classificats passaren a jugar la segona fase, els quarts de final.

## Integrants

El grup 2 està integrat per les seleccions següents:
| Itàlia | Uruguai | Suècia | Israel |

## Classificació

| Pos | Equip | PJ | PG | PE | PP | GF | GC | DG | Pts | Classificació |
| 1 | Itàlia | 3 | 1 | 2 | 0 | 1 | 0 | +1 | 4 | Avança a la segona fase |
| 2 | Uruguai | 3 | 1 | 1 | 1 | 2 | 1 | +1 | 3 | Avança a la segona fase |
| 3 | Suècia | 3 | 1 | 1 | 1 | 2 | 2 | 0 | 3 | |
| 4 | Israel | 3 | 0 | 2 | 1 | 1 | 3 | −2 | 2 | |

## Partits
### Uruguai vs Israel

| Uruguai | 2–0 | Israel |
| Maneiro 23' Mujica 50' | Informe | |

### Itàlia vs Suècia

| Itàlia | 1–0 | Suècia |
| Domenghini 10' | Informe | |

### Uruguai vs Itàlia

| Uruguai | 0–0 | Itàlia |
| | Informe | |

### Suècia vs Israel

| Suècia | 1–1 | Israel |
| Turesson 53' | Informe | Spiegler 56' |

### Suècia vs Uruguai

| Suècia | 1-0 | Uruguai |
| Grahn 90' | Informe | |

### Itàlia vs Israel

| Itàlia | 0–0 | Israel |
| | Informe | |
# Corsair International

Corsair International, que opera amb el nom comercial de Corsair i anteriorment Corsairfly, és una aerolínia francesa de baix cost i llarg abast amb base a l'Aeroport de París-Orly. Duu a terme vols regulars i xàrter entre França i destinacions vacacionals d'arreu del món. La seu es troba a Rungis, al departament francès de la Val-de-Marne. És propietat d'Intro Aviation (53%) i TUI Group (27%). L'abril del 2019, la flota consistia en dos Airbus A330-200, dos A330-300 i tres Boeing 747-400.

## Referències

* ↑ «Corsair Fleet Details and History» (en anglès).
# Leuze

«Leuze» té aquests significats:
* Leuze (Aisne), municipi francès al departament de l'Aisne
* Leuze-en-Hainaut, municipi belga de la província d'Hainaut a la regió valona
* Salm-Leuze, wild i ringraviat del Sacre Imperi Romanogermànic sorgit de la partició de Salm-Neuweiler el 1696
* Somme-Leuze, municipi belga de la Província de Namur a la regió valona
# Beta tester

Un beta tester és, en argot informàtic, un usuari de programari en els que alguns aspectes del seu desenvolupament estan pendents d'acabar de dissenyar-se i comprovar-ne el seu funcionament òptim, però que encara no són completament estables. Els beta testers usen els seus coneixements informàtics i el seu temps per detectar errors en el programari i així poder informar d'aquests perquè els desenvolupadors els corregeixin o corregir-los ells mateixos. Algunes companyies els contracten per assegurar-se que els seus programes funcionaran el millor possible al mercat. Un altre tipus de beta testers són els que treballen desinteressadament oferint suport i ajut a la comunitat GNU.
Generalment el betatester comparteix una certa afinitat amb l'eina posada a prova en qüestió, d'allà l'entusiasme per provar-la, verificar noves funcionalitats i detectar anomalies darrere millorar el desenvolupament de l'eina en qüestió.
# Urolka

Urolka (en rus: Уролка) és un poble del krai de Perm, a Rússia, que pertany al districte rural de Solikamski. El 2010 tenia 120 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# Leutersdorf (Saxònia)

Leutersdorf és un municipi alemany que pertany a l'estat de Saxònia. Està situat al sud de l'Alta Lusàcia, prop de la frontera txeca. Limita amb els municipis de Seifhennersdorf, Großschönau i Varnsdorf al sud, Neugersdorf al nord-oest, Eibau al nord i Oderwitz a l'est. Comprèn els districtes de Folge, Hetzwalde, Leutersdorf, Neuwalde, Sorge i Spitzkunnersdorf.

## Personatges il·lustres

* Aloys Scholze († 1942 al Camp de concentració de Dachau), sacerdot catòlic de Leutersdorf
* Konrad Beyreuther (* 1941), físic molecular.

## Enllaços externs

* Web de Leutersdorf
# Llacs (estat)

Llacs (anglès Lakes) és un dels deu estats del Sudan del Sud a la regió de Bahr al-Ghazal. Té una superfície de 40.235 km² i una població de 695.730 habitants. La capital és Rumbek. El govern independent del Sudan del Sud va considerar establir la nova capital nacional federal a la població de Ramciel, a l'estat, en lloc de Juba, i ho va aprovar el setembre de 2011, si bé encara no s'ha fet cap pas.
Com tots els estats del Sudan del Sud, l'estat dels Llacs està dividit en comtats, en nombre de vuit:
* Rumbek Central
* Rumbek East
* Rumbek North
* Wulu
* Aweriar
* Cueibet
* Yirol West
* Yirol East
L'estat es va formar el 14 de febrer de 1994 segregat de l'estat de Bahr al-Ghazal. El 2010 va modificar la seva bandera blanca a una blava clar, per representar el color de les aigües i el cel de l'estat.

## Governadors

* Mong Geng Shir febrer a maig de 1994
* Ramzi Badri Shir 1994 - 1997
* Nektora Ashik 1997 - 2000
* Gabriel Shol Yak 2000 - 2001
* John Angol 2001 - 2005
* Bagan Amom (interí) 18 de juliol de 2005 - 30 de setembre de 2005
* John Lat Zakaria 2005 - 2006
* Daniel Awet Akot 2006 - 2010
* Telar Ring Deng 24 de febrer de 2010 - 28 de maig de 2010
* Chol Tong Mayay Jang 2010 -

## Referències

* ↑ Christie, Sean «South Sudan brushes fear aside». Mail & Guardian, 08-07-2011 [Consulta: 24 juliol 2011].
Viccionari
# Llinda conservada de la casa al carrer de Can Carbó, 8 (Mieres)

La Llinda conservada de la casa al carrer de Can Carbó, 8 és una obra de Mieres (Garrotxa) protegida com a Bé Cultural d'Interès Local.

## Descripció

Casa situada en el c/ de Can Carbó núm.-1. Es conserva únicament la bonica llinda que corona la porta principal: "NUBEMBRA DEL ANY/ 1781".

## Història

El primer document que esmenta el poble de Mieres data de l'any 889: "la iglesia de Santa Maria en la cabeza del Lago y la de Sant Martín que subyace al valle de Mieres". Actualment Mieres disposa de tres barris molt diferenciats, col·locats en petits pujolets: el de Sant Pere, el de la Cellera i el Barri de la Romeria. Pels seus carrers costeruts i estrets recorden una construcció plenament medieval. Els edificis corresponen a diferents moments constructius: d'ençà el segle XIV-XV, amb una notable ampliació en el segle xvi i una gran tasca constructiva durant el segle xviii.

## Referències

* 1 2 «Llinda conservada de la casa al carrer de Can Carbó, 8». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 febrer 2019].
# Llinda d'un portal de l'habitatge al carrer Sant Roc, 11 (Cantonigrós)

La Llinda d'un portal de l'habitatge al carrer Sant Roc, 11 és una obra de l'Esquirol (Osona) inclosa a l'Inventari del Patrimoni Arquitectònic de Catalunya.

## Descripció

Edifici al c/Sant Roc que presenta una llinda de pedra picada i formes sinuoses que fan de bordó a la imatge central. Al centre de la llinda, en relleu, hi ha el rostre d'un àngel un xic deteriorat però força precís en el rostre i les ales, que estan molt ben esculturats. Damunt el cap dels àngels hi ha una creu grega de relleu més baix.
L'estat de conservació de la llinda és millor que el de la resta de la casa.

## Història

La llinda no està datada però per la tipologia podria ser del segle xvii o XVIII, moment en què es va normar el nucli de Cantonigros.

## Referències

* 1 2 3 «Llinda d'un portal de l'habitatge al carrer Sant Roc, 11». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 juny 2020].
# Louis-Joseph Francœur

Louis-Joseph Francœur (París, 8 d'octubre de 1738 - París, 10 de març de 1804) fou un violinista, compositor i administrador francès de l'Òpera de Paris.
Nascut a París, fill del compositor Louis Francoeur, va ser criat pel seu oncle François Francœur després de la mort del seu pare el 1745. Es va convertir en violí de l'Òpera el 1742, mestre de música a l'Òpera entre 1764 i 1779, director i conductor d'òpera, després director de l'òpera fins al 1790.
La Revolució Francesa va pertorbar la seva carrera i el va arruïnar. El 1792, va fundar una companyia per fer-se càrrec del privilegi de l'Òpera, però fou empresonat el 1793-94. Va dirigir l'Òpera el 1799, després va morir el 1804 aïllat, oblidat i molt endeutat.
Louis-Joseph Francœur és el pare de Louis Benjamin Francoeur (1773-1849), matemàtic.
Francœur va deixar algunes cançons i va arranjar la música d'altres. Va escriure assaigs teòrics, entre ells el Diapason général de tous les instruments à vent (1772).
Va morir a París el 10 de març de 1804.

## Referències

* ↑ Louis-Benjamin Francœur (1773-1819)

## Bibliografia

* Marcelle Benoit (dir.), "Louis-Joseph Francœur", Dictionnaire de la musique en France aux XVII et XVIIIe, Fayard, 1992 ISBN 2-213-02824-9
# (950) Ahrensa

(950) Ahrensa és un asteroide del cinturó principal descobert per l'astrònom Karl Wilhelm Reinmuth en 1921 des de l'observatori de Heidelberg-Königstuhl, Königstuhl, Heidelberg (Alemanya).
Porta el seu nom en honor de la família Ahrens, que va financiar l'observatori d'Heidelberg-Königstuhl.
S'estima que té un diàmetre de 15,03 ± 1,8 km. La seva distància mínima d'intersecció de l'òrbita terrestre és d'1,00255 ua. El seu T$_J$ és de 3,417.
Les observacions fotomètriques recollides d'aquest asteroide mostren un període de rotació de 202 hores, amb una variació de lluentor de 11,2 de magnitud absoluta.

## Referències

* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Afirmat a: Minor Planet Center Database.
* 1 2 3 4 5 6 7 «JPL Small-Body Database». [Consulta: 24 octubre 2023].
* ↑ Schmadel, Lutz D. Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* 1 2 JPL Small-Body Database
# NN

NN té els següents significats:
* NN o normalnull, referència per prendre les mesures a nivell del mar respecte del Mar del Nord emprada durant el segle xx.
* NN o Nationale-Nederlanden, companyia asseguradora dels Països Baixos.
* NN o nomen nescio (literalment, 'en desconec el nom'), expressió llatina utilitzada en diversos àmbits (literatura, cementeris i fosses comunes, escacs...) per a indicar que es desconeix el nom d'algú.
# Cor Filharmonia

El Cor Filharmonia es va fundar l'any 1976 a Girona. Inicialment el cor s'anomenava Coral Oidà i l'any 1991 va passar a anomenar-se amb el seu nom actual. David Sunyer va ser-ne el fundador i director fins a l'any 2005 quan la directora va passar a ser Irene Llongarriu. És membre de l'Agrupació Coral de les Comarques Gironines i també de la Federació Europea de Joves Corals-Europa Cantat. Ha actuat sota la batuta de Johan Duijck, Jean Sourisse, Pierre Cao i John Rutles.
Al llarg de la seva trajectòria ha actuat a llocs com Catalunya, Cantàbria, Castella, França, Anglaterra, Bèlgica i Suècia i Itàlia. Ha interpretat el Carmina Burana (Orff), el Rèquiem (Verdi), el Rèquiem alemany (Brahms) i El Messies (Händel) i diversos tipus de programes, produccions pròpies i obres per a cor i orquestra d'autors com Monteverdi, Purcell, Gluck, Mozart, Händel, Brahms, Schubert, entre d'altres.

## Referències

* ↑ Puig, Josep Maria «El so que escoltaven els mestres». Nou Diari [Girona], 27-11-1993, p. 64.
* ↑ «Director». [Consulta: 6 març 2019].
* ↑ Puig, Josep Maria «Un cor vol convertir Sant Martí en un local de concert». Nou Diari [Girona], 26-11-1993, p. 44.
* ↑ «El «Glòria» de Vivaldi sonarà avui a l'Auditori de la Mercè». Diari de Girona [Girona], 22-05-1992, p. 38.
* ↑ Pradas, Montse «Els cors i orquestres de Girona interpreten junts el «Magnificat» de Bach al Municipal». El Punt [Girona], 12-06-1994, p. 23.
* ↑ «Concierto coral con el Cor Filharmonia». Ajuntament de Girona.
* ↑ Estéban, Ramon «El cor Filharmonia es proposa el repte d'interpretar la «Misa criolla»». El Punt [Girona], 18-01-2000, p. 47.
* ↑ «El Cor Filharmonia de Girona i la Coral Universitària de Perpinyà actuen junts al Municipal». El Punt [Girona], 07-04-1991, p. 23.
* ↑ «Repertori». [Consulta: 6 març 2019].
# Dansaire encaputxat

El dansaire encaputxat (Saltator nigriceps) és un ocell de la família dels tràupid (Thraupidae).

## Hàbitat i distribució

Habita els límits del bosc i matoll àrid als canyons dels Andes, d'Equador meridional i nord-oest del Perú.

## Referències

* ↑ «Dansaire encaputxat». Cercaterm. TERMCAT, Centre de Terminologia. Rev. 20/10/2022(català)
# Cunegunda d'Austràsia

Cunegunda (vers 771, morta després del 822) fou una princesa carolíngia filla de Carloman I rei dels Francs, i de la princesa d'origen franc Gerberga. Es va casar vers 786/796 amb el comte Guillem I de Tolosa el Sant, i van tenir tres fills:
* Berà de Barcelona (?-844), comte de Barcelona.
* Gualdrada (Waldrada), possible comtessa consort de Wormsgau esposa del comte Robert III, morta vers 834
* Gerberga o Herberga (?-834), monja, tirada al riu Saona per orde de Lotari I
Hi ha la possibilitat que fos la mare de Cunegunda d'Itàlia, reina d'Itàlia (nascuda vers 797, morta 15 de juny de 835, però d'ascendència incerta). Vers el 813 Bernard d'Itàlia estava casat amb una dona anomenada Cunegunda d'origen desconegut, però com que el seu nom coincideix amb el de l'esposa de Guillem I de Tolosa o Guillem de Gel·lona, se suposa que podia ser una filla petita d'aquesta (aquesta filla el 813 tindria entre 23 i 26 anys, però el seu marit seria més jove cosa poc probable). Les teories presenten seriosos dubtes: Sant Guillem va néixer el 768 i s'hauria casat vers el 788 en primeres noces amb Cunegunda que tindria aleshores uns 17 anys; el matrimoni va tenir tres o més fills; la suposada segona esposa de Guillem, Guitburga d'Hornbach, va morir abans del 803, i se li atribueixen almenys nou fills, per tant el matrimoni amb Cunegunda s'havia d'acabar vers 790/792 i després Guitburga hauria tingut gairebé un fill per any. No se sap quina de les dues esposes era la mare de cada fill, però per exemple Berà I i Bernat de Septimània, enemics polítics, haurien de ser germanastres per trencar així els llaços de sang. Romil·la, una filla que es va casar amb Berà I, també havia de ser de diferent mare (un matrimoni entre germans no hagués estat acceptable). Un fill de nom Heribert se suposa que podria ser fill de Cunegunda, ja que el nom Heribert es repeteix en els descendents de Bernard d'Itàlia, però la seva filiació política el fan un candidat més probable a ser germà de Bernat de Septimània (nascut vers 800, mort 844) i ambdós fills de Guitburga. De moment les incògnites persisteixen.

## Nota

* ↑ De fet l'orde dels matrimonis no se sap ja que una vegada esmenta a Cunegunda com a primera dona i altra vegada a Guitburga

## Bibliografia

* Genealogia
* Genealogia de la casa de Tolosa, per Armand de Fluvià a la GEC
* Fundació per la Genealogia medieval
# Decrets de Karlsbad

Els Decrets de Karlsbad (en alemany: Karlsbader Beschlüsse) foren un conjunt de restriccions legals de caràcter reaccionari que els estats de la Confederació Germànica va aprovar a l'Assemblea federal d'Alemanya el 20 de setembre de 1819 a la conclusió de la Conferència de Karlsbad, l'actual Karlovy Vary, a Bohèmia, amb l'aprovació de mesures de vigilància i càstig als moviments liberals i nacionalistes. Entre els seus efectes principals compten la prohibició de les fraternitats universitàries nacionalistes (les Burschenschaften), la pèrdua de feina dels acadèmics liberals i l'aplicació sistemàtica de la censura de premsa.
L'assemblea es va reunir a petició del ministre austríac Klemens Wenzel von Metternich després que un estudiant desequilibrat membre d'una Burschenschaft anomenat Karl Ludwig Sand assassinés l'escriptor conservador August von Kotzebue el 23 de març de 1819, i de l'intent d'assassinat del president de Nassau Karl von Ibell per part de l'apotecari Karl Löning el 23 de març de 1819. Durant aquest període de restauració europea, Metternich temia sobretot que la influència de les associacions liberals i nacionalistes de les universitats es materialitzés en activitats revolucionàries contràries a l'ordre monàrquic. Aquests dos casos van ser un pretext ideal per canviar les lleis vigents.

## Referències

* ↑ Okey, Robin. The Habsburg Monarchy, c. 1765–1918 (en anglès). Macmillan, 2001, p. 73-74. ISBN 0-333-39654-4.
* ↑ Schurz, Carl. Lebenserinnerungen: bis zum Jahre 1850 (en anglès). Allyn and Bacon, 1913.

## Vegeu també

* Vormärz
* Biedermeier
* Festival de Wartburg
# Cosmopolita

«Cosmopolita» té aquests significats:
* Ciutadà del món o de tendències conseqüents.
* Cosmopolitisme (biologia).
# Còlit familiar

El còlit familiar (Oenanthe familiaris) és una espècie d'ocell de la família dels muscicàpids (Muscicapidae) pròpia de l'Àfrica subsahariana. Habita les sabanes tropicals, els matollars, els roquissars muntanyencs i els ambients antropitzats. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còlit familiar». Diccionari dels ocells del món. TERMCAT. [Consulta: 26 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 712. ISBN 978-84-16728-37-4.
* ↑ BirdLife International. «Familiar Chat. Oenanthe familiaris» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 26 gener 2021].
# Crínip

Crínip (Crinippus, Krínippos, Κρίνιππος) és un personatge esmentat per Xenofont, el nom del qual també podria ser Ànip (Anippus). Fou enviat per Dionisi I el vell de Siracusa a Còrcira en ajuda dels espartans, amb un esquadró de 10 vaixells (373 aC); a causa d'una imprudència va caure en mans d'Ifícrates junt amb 9 dels seus vaixells. Quan anava a ser venut com a esclau, Crínip es va suïcidar.

## Referències

* Crinippus a Smith, William (editor). A Dictionary of Greek and Roman Biography and Mythology (en anglès), 1870.
# David L. Smith

David L. Smith (1968) és un programador informàtic americà conegut per haver llançat el virus Melissa el 26 de març de 1999 en un document de word amb un llistat de vídeos pornogràfics. El 2010 fou condemnat a 10 anys, que esdevingueren 20 mesos, i hagué de pagar 5.000 dòlars. La detenció fou resultat d'un esforç col·laboratiu de diversos membres de l'FBI, la policia de New Jersey, i científics de Suècia.

## Referències

* ↑ Poulson. «Justice mysteriously delayed for ‘Melissa’ author».
* ↑ U.S. Department of Justice (2002-05-01). "Creator of Melissa Computer Virus Sentenced to 20 Months in Federal Prison". Nota de premsa. Consulta: 2006-08-30.
* ↑ Tracking Melissa's alter egos. ZDNet, 1999-04-02.
# Departament de Potosí

El Departament de Potosí és una sotsdivisió administrativa de Bolívia, al sud del territori.

## Províncies

Es divideix en 16 províncies:
| Província | Capital | Kart over provinsene i Potosí |
| Alonso de Ibáñez | Sacaca | Kart over provinsene i Potosí |
| Antonio Quijarro | Uyuni | Kart over provinsene i Potosí |
| Bernardino Bilbao | Arampampa | Kart over provinsene i Potosí |
| Charcas | San Pedro de Buena Vista | Kart over provinsene i Potosí |
| Chayanta | Colquechaca | Kart over provinsene i Potosí |
| Cornelio Saavedra | Betanzos | Kart over provinsene i Potosí |
| Daniel Campos | Llica | Kart over provinsene i Potosí |
| Enrique Baldivieso | San Agustín | Kart over provinsene i Potosí |
| José María Linares | Puna | Kart over provinsene i Potosí |
| Modesto Omiste | Villazón | Kart over provinsene i Potosí |
| Nor Chichas | Cotagaita | Kart over provinsene i Potosí |
| Nor Lípez | Colcha "K" | Kart over provinsene i Potosí |
| Rafael Bustillo | Uncía | Kart over provinsene i Potosí |
| Sud Chichas | Tupiza | Kart over provinsene i Potosí |
| Sud Lípez | San Pablo de Lípez | Kart over provinsene i Potosí |
| Tomás Frías | Potosí | Kart over provinsene i Potosí |

## Història

El departament fou creat sobre la base de l'antiga Intendència de Potosí de la Reial Audiència de Charcas, mitjançant Decret Suprem de 23 de gener de 1826, dictat pel Mariscal d'Ayacucho Antonio José de Sucre.
# Cynthia Myers

Plantilla:Falta verificar admissibnilitat
Cynthia Jeanette Myers (Toledo (Ohio), setembre de 1950 – 4 de novembre de 2011) va ser una model, actriu, i playmate del mes estatunidenc, per al número de desembre de 1968 de la revista Playboy.
Myers es va criar amb la seva mare Mary, els seus avis, i diverses ties i oncles després que el seu pare morís en un accident de cotxe quan ella tenia quatre anys. Tenia dos germans: una germana Tana i un germà Lance. Va tenir un fill, Robert Spence.
Myers va ser la primera Playmate de Playboy nascuda a la dècada dels anys 50 quan va aparèixer en la revista al desembre de 1968. Les fotografies es van prendre al juny de 1968 quan tenia 17 anys, però era política de Playboy aquesta època esperar fins que la Playmate complís 18 abans de publicar les fotos.
El seu reportatge va ser titulat "Wholly Toledo!" a causa de la ciutat natal de Myers i els seus grans pits. Les seves pàgines centrals van ser fotografiades per Pompeo Posar, i es va convertir ràpidament en una favorita de les tropes estatunidenques en Vietnam. Les pàgines centrals van aparèixer en la pel·lícula de 1987 Hamburger Hill i en la pel·lícula de 1989 The Siege of Firebase Gloria. Segons Myers, tenia 13 anys quan van començar a créixer-li els pits fins a la talla 39 DD, la que tenia quan va aparèixer en Playboy. Després del debut en la revista, Myers va fer aparicions freqüents en la sèrie de televisió de Hugh Hefner Playboy After Dark en 1969. Va fer una aparició no acreditada a They Shoot Horses, Don't They? (1969) abans d'interpretar el paper protagonista de Casey Anderson, la sensible cantant i baixista bisexual d'una banda de rock and roll, a Beyond the Valley of the Dolls (1970). Seguidament, va obtenir un paper secundari en el western, Molly and Lawless John (1972).
En 1994, una fotografia de Myers nua (al costat de les playmates Angela Dorian, Reagan Wilson i Leslie Bianchini) va ser escanejada i inserida per uns bromistes en la llista de comprovació del maniguet de l'astronauta en l'activitat extravehicular de l'Apollo 12 en la NASA.
En 2009, Myers es va convertir en portaveu per a la cervesa Schlitz.
Myers va morir per càncer de pulmó el 4 de novembre de 2011.

## Referències

* ↑ Cynthia Myers' official biography Arxivat 2001-06-18 a Wayback Machine.. Retrieved on 2001-06-18.
* ↑ Randy Waage's interview with Cynthia Myers Arxivat 2008-08-08 a Wayback Machine.. Retrieved on 2006-10-27.
* ↑ Steve Sullivan's biography of Cynthia Myers Arxivat 2008-05-12 a Wayback Machine.. Retrieved on 2008-05-02.
* ↑ «Playboy Playmates pranked into Apollo 12 mission checklists». Arxivat de l'original el 2011-05-17. [Consulta: 27 maig 2022].
* ↑ «Playboy Magazine Subscriptions». Arxivat de l'original el 17 de març de 2007. [Consulta: 7 novembre 2011].
* ↑ «Profile». Arxivat de l'original el 2016-12-28. [Consulta: 27 maig 2022].
* ↑ «Archived copy». Arxivat de l'original el 25 de gener de 2013. [Consulta: 3 maig 2013].
* ↑ «Confessions of a Pop Culture Addict». Arxivat de l'original el 19 de maig de 2019. [Consulta: 28 abril 2020].